Source: http://docplayer.fi/2565361-Lansi-uudenmaan-maakuntaverkkosuunnitelma-2018.html
Timestamp: 2018-01-17 13:54:44+00:00
Document Index: 15319019

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Länsi-Uudenmaan Maakuntaverkkosuunnitelma PDF
Länsi-Uudenmaan Maakuntaverkkosuunnitelma 2018
Download "Länsi-Uudenmaan Maakuntaverkkosuunnitelma 2018"
1 Liite 2/kh Länsi-Uudenmaan Maakuntaverkkosuunnitelma 2018 Ohjausryhmä: Hannu Nummela pj, Liikelaitoskuntayhtymä Puhti Thomas Karlsson, Raasepori Risto Pakarinen, Kirkkonummi Kari Torikka, Lohja Työryhmä: Kristian Lindholm, Puhti Lea Blomberg, Kirkkonummi Markku Heinonen, Siuntio Carl-Johan Backman, Inkoo Thomas Kalander, Raasepori Pertti Kiiski, Hanko Pasi Perämäki, Lohja Olli Hatanpää, Uudenmaan liitto Sivu 1/45
2 SISÄLLYSLUETTELO: OSA I : MAAKUNTAVERKKOSUUNNITELMA 3 Maakuntaverkkosuunnitelmasta yleisesti 3 Johdanto ja taustaa hankkeelle 3 Kehittämisen tarpeet 6 Tietotekniikan merkitys tietoyhteiskunnassa 6 Kunnan rooli tietoyhteiskunnassa 6 Tietoverkon rakentaminen 8 Kerrosmalli 8 Topologinen (maantieteellinen) malli 9 Riippumattomuus palveluntarjoajista edut ja haitat 9 Tietoverkkojen teknologian kehitys ja tulevaisuus 11 Länsi-Uudenmaan maakuntaverkkosuunnittelu 14 Länsi-Uudenmaan tietoverkkojen nykytilanne ja toteutetut yhteishankkeet 15 L-U maakuntaverkon strategiset tavoitteet 16 L-U maakuntaverkon strategisten tavoitteiden toteutuminen 17 L-U maakuntaverkon yleisten tavoitteiden toteutuminen 17 L-U maakuntaverkon toiminnallisten tavoitteiden toteutuminen 18 L-U kuntien tietoverkkojen nykytilanne ja teknologia 22 Tiedostetut kehitystarpeet 24 Maakuntaverkon perustaminen 24 Rakentamisvaihe I: maakunnallinen Internet-liittymä ja WAN-yhteydet 26 Rakentamisvaihe II: maakunnallinen sisäverkko 27 Maakuntaverkon peruspalvelut 28 Toteutettavat verkkopalvelut 29 Maakuntaverkon päätöksenteko ja hallinta 30 Osaaminen maakuntaverkossa 31 Uusien tekniikoiden käyttöönotto maakuntaverkossa 32 Ulkoistus vs. oman työn näkökulmat 33 Maakuntaverkon ylläpidon suunnittelu 34 Muutostenhallinta 36 Verkkopalveluiden lakkauttaminen 38 Lokitietojen hallinta 39 Maakuntaverkon talous 41 Johtopäätökset maakuntaverkon rakentamisesta 42 Maakuntaverkon toteutus 43 Sivu 2/45
3 Sivu 3/45
4 OSA I : MAAKUNTAVERKKOSUUNNITELMA Maakuntaverkkosuunnitelmasta yleisesti Johdanto ja taustaa hankkeelle Tietoverkot ovat nykyajan toiminnan perusta. Pienetkin tietoverkkoviat aiheuttavat suuria ongelmia ja keskeyttävät monet toiminnot esim. kaupoissa ja pankeissa. Tietoverkko voidaan näin katsoa olevan vähintään yhtä tärkeä osa kuntien infrastruktuuripalveluita kuin muutkin vastaavat infrastruktuurikomponentit, kuten katuverkoston ylläpito, vesilaitokset ja viemäröinti sekä sähkönjakelu. Tietoverkko on kuitenkin verraten uusi kehitysaskel, eikä merkittävää strategisen tason suunnitelmallisuutta ole vielä ehtinyt syntyä, siinä missä yleis- ja asemakaavaa on käytetty jo vähintäänkin vuosikymmeniä. On kuitenkin nähtävissä kehitystä, jossa tietoverkosta voi nousta jopa kunnan infrastruktuurin tärkein osa-alue. Tietoverkkosuunnitelmalla pyritään vahvistamaan läntisen Uudenmaan edelläkävijäasemaa kunnallisten verkkopalveluiden tuottajana ja ylläpitäjänä. Tietoyhteiskuntakehityksellä on kasvava merkitys kaupungin, kunnan ja alueen kilpailukyvylle, asukkaiden elämänlaadulle, hyvinvoinnille ja tasa-arvolle. Fyysiset tietoverkot, niiden suorituskyky ja nopeiden yhteyksien kustannukset ovat merkittävä tekijä alueellisen kilpailukyvyn ja tietoyhteiskuntapalvelujen saatavuuden kannalta. / Kansalaisen tietoyhteiskuntaohjelma vuoteen 2006, Turku/ Maakuntaverkkoja on toteutettu eri puolilla Suomea. Toteutettuja verkkoja on mm. Päijät-Hämeessä, Pohjois- ja Etelä-Karjalassa sekä Keski-Suomessa. Maakuntaverkoissa tarjottavia palveluja ovat mm. Internet-liittymä, sähköposti, tietoturvaratkaisut, kuntien toimipisteiden yhdistäminen ja erilaiset web- ja sovelluspalvelut, päällimmäisenä terveydenhuollon vaatimat sovellukset. Tietoverkon on yleisesti katsottu kuuluvan peruspalveluihin. Lisäksi yhteistyöllä on katsottu saatavan aikaan sellaisia palveluja ja etuja, joita kunnat eivät yksin kykenisi tuottamaan. Kokemukset maakuntaverkoista ovat olleet hyviä. Maakuntaverkolla tarkoitetaan suhteellisen yhtenäisenä kokonaisuutena kehitettävää, tietoverkkoihin perustuvaa palvelujoukkoa, jonka tavoitteet ovat seudullisia. Maakuntaverkosta puhuttaessa tarkoitetaan niin teknistä runkoverkkoratkaisua että niiden kautta saavutettavia tietotekniikkapalveluja. Maakuntaverkko mielletään edellä olevan määritelmän mukaan usein palvelukokonaisuudeksi. Se on eräänlainen kokoava yleisnimi, jonka alle sijoitetaan hyvin eritasoisia palveluja. Esimerkiksi kuntien hallinnon järjestelmien yhteydet ja kansalaisille tarkoitetut seudulliset portaalit eivät teknisesti tai kehittämisen kannalta liity toisiinsa juuri muuten kuin siten, että ne ehkä rakennetaan samojen maakuntaverkkoprojektien alaisuudessa. Tässä mielessä maakuntaverkko ei edes palvelukokonaisuutena ole yksiselitteinen. Sivu 4/45
5 Maakuntaverkon aktiivisilla käyttäjillä on voimakas side maakuntaan, joten esimerkiksi seudulla tarjottavat palvelut kiinnostavat. Luonnollisesti myös etäisyys palvelun luokse on merkittävä tekijä. Internetistä tilataan useimmiten tuotteita, joita ovat ostoksina yksinkertaisia, kuten kirjat ja äänilevyt. Merkittävät ja monimutkaisemmat ostokset valmistellaan selaamalla tarjontaa, tuotteiden ominaisuuksia ja hintoja internetistä, mutta ostokset tehdään perinteiseen tapaan ja usein juuri paikalliselta myyjältä. Maakuntaverkosta tehdyistä selvityksistä ilmeneekin esille näkökohta, että maakuntaverkkojen tulisi vastata alueen paikallista asiointialuetta, jotta maakuntaverkko voisi mielekkäästi kehittyä. Liian suppean tai laajan alueen kattavat verkot eivät kiinnosta ihmisiä. Asiakkaat etsivät palveluja, jotka ovat mahdollisimman helposti saavutettavissa. Usein yksittäinen kunta on usein liian pieni kokonaisuus ollakseen kiinnostava kaupallinen alue ja pystyäkseen toteuttamaan riittävän hyvät internet-palvelut yksin. / Seutuverkot 2001, Juhdan raporttia mukaillen/ Maakuntaverkot ovat syntyneet niille seuduille, miten ne vastaavat fyysisiä asiointialueita. Tästä voidaan päätellä, onko niiden palvelujen rakentamiselle seudullinen pohja. Hypoteesina voidaan pitää sitä, että maakuntaverkolla on hyvät edellytykset kehittyä, jos se vastaa fyysistä asiointialuetta. Sellaisen tunnusmerkkinä on selkeä seudullinen keskus, johon asiointimatkat ovat kaikkialta seudun alueelta suhteellisen lyhyet (Lauantaina aamupäivällä ehtii asioimaan). / Seutuverkot 2001, Juhdan raporttia mukaillen/ Tarkasteltavista seuduista esimerkiksi Hämeenlinna vastaa hyvän seudun määritelmää. Niissä on selkeä keskus, matkat ovat suhteellisen lyhyet ja väestömäärä on suuri. Myös monet pienet seudut ovat yhtenäisiä alueita, vaikka niiden väestömäärä on edellisiä pienempi eikä yhtä selkeää keskusta ole. Tällaisia ovat esimerkiksi Kuusiokunnat, Suupohja ja RaJuPuSu. Näiden maakuntien yhtenäisyyttä tukee ehkä juuri se, että kunnat ovat suhteellisen tasavahvoja. Koillismaa, Kainuu ja myös Ylä-Savo ovat laajoja alueita, joissa etäisyydet alkavat vaikuttaa palvelujen käyttöön. Tällaisilla seuduilla saattaa palvelujen ja tavaroiden tilaaminen verkon kautta olla mielekkäämpi vaihtoehto kuin pelkkä tietojen hakeminen fyysistä ostotapahtumaa varten. / Seutuverkot 2001, Juhdan raporttia mukaillen/ Hyvä maakuntaverkko kokoaa käyttäjäkunnan, joka epäilemättä kiinnostaa kaupallisiakin toimijoita. Tämä asiakaskunta voidaan saavuttaa näkymällä maakuntaverkossa aktiivisesti. Maakuntaverkko on paikallisille yrityksille suuri mahdollisuus tavoittaa potentiaalinen asiakaskunta sekä viestittää uutuuksista, tarjouksista ja muista vastaavista asioista. Myös tilausten vastaanotto verkon kautta on paikallisille yrityksille uusi liiketoimintamahdollisuus palvella pitkäaikaista asiakaskuntaa. Usein pienten, paikallisten yritysten tarjontaa on vaikeaa saada esille maakuntaverkon käyttäjille. Esimerkiksi elinkeinonharjoittajat, kuten remonttimiehet ja kodinhoitajat, joiden työpanokselle olisi kysyntää, eivät yleensä ole löydettävissä verkon kautta. Ongelmana ovat liian suuret sähköisten palveluiden kehittämiskustannukset ja tietotekninen osaaminen. Keskisuuret ja suuret yritykset, joilla on markkinoinnin osaamista ja resursseja laatia omia sivustoja ja internet-palveluja, eivät ole tässä suhteessa ongelma. Tulevaisuudessa palvelujen esittelyyn ei kenties riitä puhelin- ja osoiteluettelo. Tarvitaan täsmällisemmät palvelujen kuvaukset ja myös tieto siitä, milloin esimerkiksi remonttimiehellä on mahdollisuus ottaa Sivu 5/45
6 vastaan uusia toimeksiantoja. Maakuntaverkkojen strategioissa tulisi arvioida, miten tällaisten palvelujen kehittäminen parantaa seudun työllisyyttä, vai jätetäänkö kaupallisten toimijoiden palvelut kokonaan maakuntaverkon ulkopuolelle. Myös osittainen malli, jossa maakuntaverkon kautta voidaan toimittaa perusinfrastruktuuripalveluita Internet-yhteyttä mutta korkeamman tason toiminnallisuudet ovat yritysten vastuulla, on mahdollinen. / Seutuverkot 2001, Juhdan raporttia mukaillen/ Mikäli yritysten palvelutarjontaa otetaan mukaan maakuntaverkkoon, verkon tulisi olla avoin kaikille halukkaille tasapuolisesti. Internetissä näkyminen on jokaisen yrityksen oma valinta, mutta vaarana on esimerkiksi maakuntaverkon sponsorointi, jonka kautta jokin alan yritys saa näkyvämmän aseman kuin muut. Keinona näitä ongelmia vastaan on pitää maakuntaverkon kehittäminen kuntien päätösvallassa. Tämä puolestaan edellyttää, että maakuntaverkon hallinto ja toimeenpano organisoidaan selkeästi. Yritysten, kuntien ja asukkaiden riippuvuus tietotekniikasta, ja erityisesti tietoverkoista, on viimeisen vuosikymmenen kuluessa kasvanut huikeasti. Voidaan väittää yhteiskunnan toimintojen olevan täysin riippuvaisia tietoverkkojen toiminnasta. Suomessa tärkeimmät tietoverkkojen rakenteet ja yhdysliikenne onkin nimetty osaksi kansallista kriittistä infrastruktuuria Huoltovarmuuskeskuksen, Viestintäministeriön ja Viestintäviraston toimesta. Vastaava luokitus on yleinen kaikissa Pohjoismaissa. /TDC Oy/ Länsi-Uudenmaan maakuntaverkkosuunnitelma 2018 on laadittu ohjaamaan kuntien tietoverkkojen kehittämistä ja rakentamista. Nyt laadittu suunnitelma (vaihe I) ei pyri olemaan valmis kaiken kattava malli, vaan enemmän ajatuksia kokoava ja maakuntaverkkoideaa levittävä. Länsi-Uudenmaan maakuntaverkkohankkeen ensimmäinen vaihe päättyy Uudenmaan liitto on rahoittanut hanketta ja hankkeen tavoitteena on ollut luoda yhdenmukaisia toimintamalleja Länsi-Uudenmaan kuntien välille. Kuntien yhteisen tahtotilan puuttumisen takia maakuntaverkon rakentaminen on ollut hidasta. Maakuntaverkko on pystytty toteuttamaan Hiiden alueella (Vihti, Karkkila, Lohja, Nummi-Pusula, Karjalohja, Inkoo, Siuntio). Vuosien aikana tulee kuntakenttä muuttumaan erilaisten palvelurakennemuutoksien myötä. Samanaikaisesti kuntien tietojärjestelmät tulevat muuttumaan rajusti. Kuntien nykyinen tietojärjestelmäympäristö vanhenee ja kuntien on pakosta uusittava niitä. Tässä muutostilanteessa voidaan tehostaa kuntien e-palveluiden rakentamista. Tulee huomioida, että e-palvelut eivät ole vain tietojärjestelmiä, vaan myös kuntien palveluprosesseja. Kuntien eläköityminen pakottaa kunnat uusimaan palveluprosessejaan ja näin ollen tämä yksiään tehostaa toimintoja ja palveluita. Länsi-Uudenmaan maakuntaverkkohankkeen vaiheessa II tullaan kuntien välistä tietoverkko yhteistyötä lisäämään ja tietojärjestelmiä toteuttamaan ylikunnallisesti. Maakuntaverkkohankkeen vaihe II tulee kestämään Vaiheessa II tullaan toteuttamaan maakuntaverkon runkoyhteydet ja tässä runkoverkossa toteuttamaan ylikunnallisia tietojärjestelmähankkeita. Eräänä suurimpana tietojärjestelmähankkeena toteutetaan kuntien sosiaali- ja terveystoimien tietojärjestelmä uudistaminen. Rakentamisvaiheen Sivu 6/45
7 työtä helpottaa vuonna 2011 perustettu Kuntien Tiera Oy, jonka tehtävänä on koordinoida kuntien tietohallintoa ja tekniikkaratkaisuja. Tässä dokumentissa pyritään selvittämään mitä kaikkea on otettava huomioon maakuntaverkkoa rakennettaessa ja ylläpidettäessä, jotta maakuntaverkko saadaan toimimaan kokonaisvaltaisesti, kustannustehokkaasti ja kattavasti. Länsi-Uudenmaan maakuntaverkkosuunnitelma on tuotettu maakuntaverkko-työryhmän toimesta sekä yhteistyössä mm. TkT Antti Mäkelän kanssa Vintor Oy:stä. Kehittämisen tarpeet Tietotekniikan merkitys tietoyhteiskunnassa Tietoyhteiskuntakehityksellä on kasvava merkitys kaupungin, kunnan ja alueen kilpailukyvylle, asukkaiden elämänlaadulle, hyvinvoinnille ja tasa-arvolle. Fyysiset tietoverkot, niiden suorituskyky ja nopeiden yhteyksien kustannukset ovat myös merkittävä tekijä alueellisen kilpailukyvyn ja tietoyhteiskuntapalvelujen saatavuuden kannalta. / Kansalaisen tietoyhteis-kuntaohjelma vuoteen 2006, Turku/ Tietotekniset valmiudet, erityisesti tietoliikenneinfrastruktuuri, ovat oleellinen osa nykyaikaista asutus- ja yritysympäristöä. Näiden valmiuksien puuttuessa esim. yritykset siirtävät, silloin kun se on mahdollista, toimintansa sinne missä niitä on tarjolla ja kun se ei ole mahdollista, kärsivät huonontuneesta kilpailukyvystä. Lisääntynyt tietotyö, jonka suorittaminen on mahdollista ajasta ja paikasta riippumatta voi tuoda uusia osa- tai kokoaikaisia etä- ja joustotyön tekijöitä perheineen seuduille, joissa edellytykset etätyöskentelyyn ovat olemassa. Kehittämällä tietoliikenneinfrastruktuuria ja muita tietoteknisiä valmiuksia, kunnat paitsi parantavat olemassa olevien yritysten toimintaedellytyksiä, myös mahdollistavat uudenlaisen yritystoiminnan ja työn tekemisen syntymistä ja lisäävät alueensa vetovoimaa. Palvelujen tuottaminen kuntalaisille on kunnille sekä kustannus- että kilpailutekijä. Mitä vähemmän kuntalaisia, joille palveluita tuotetaan, sen suurempi ylläpitokustannus kuntalaista kohden. Monia asiointipalveluita, jotka vaativat henkilökohtaista käyntiä asiointipisteessä, voidaan siirtää toteutettavaksi verkon välityksellä, mikäli tarvittava infrastruktuuri on olemassa. Näin voidaan parantaa palvelun laatua, lisätä tehokkuutta, vähentää kustannuksia ja turvata palveluiden säilyminen. Tietoverkkojen avulla tuotetaan nykyisin jo paljon etänä mm. terveydenhuollonpalveluita. Kunnan rooli tietoyhteiskunnassa Tietoyhteiskunnan palvelut muodostuvat hitaasti, vaikka tekniikka ja trendit sinänsä muuttuvatkin nopeasti. Ongelmana tässä on esim. kuntien omien palveluprosessien kankeus muuttua ja kyky omaksua uutta toimintamallia, jossa tekniikalla tehdään perinteistä manuaalityötä. Kuitenkin asiakkaat, asukkaat ja yritykset haluavat yhä enemmän toimintoja verkosta. Tähän Sivu 7/45
8 toimintaympäristöön syntyy jatkuvasti uusia ideoita ja tuotteita, joilla eri asioita voidaan tehdä tietoverkkojen kautta. Useasti nämä palvelut toimivat myös eri päätelaitteilla, eli loppukäyttäjän voi käyttää palvelua tietokoneella, tabletilla, matkaviestimellä jne. maantieteellisesti missä tahansa. Hyvä esimerkki tästä on viime vuosina Internetiin syntynyt paikantaminen. Jo nyt voi käyttäjä navigoida, etsi paikkoja, reittejä tai jopa seurata kavereiden liikkumista internetin kautta. Kunta tarjoaa lukuisia palveluita kuntalaisille. Keskustelua siitä, kuuluisiko tietoverkko kunnan tarjoamiin palveluihin on jo käyty jo pitkään. Muutamilla paikkakunnilla tietoverkko on katsottu osaksi palvelua, esimerkiksi Oulun PanOulu-hanke tarjoaa langatonta Internet-yhteyttä keskusta-alueella, Oulun yliopiston kampusalueella ja Oulun seudun ammattikorkeakoululla. Vastaavia esimerkkejä on löydettävissä kansainvälisestikin. Suomessa on ollut nähtävissä kehitys, jossa kaupallisia toimijoita kuten teleoperaattoreita on velvoitettu tarjoamaan palveluita kaukaisemmillekin seuduille. Laajakaista kaikille -hanke on johtanut siihen, että teleoperaattoreiden peruspalveluvelvoitteeseen katsotaan myös laajakaistayhteys. Lisäksi langattomien laajakaistojen 3G- ja 4G-tekniikat ovat tuoneet liikkuvien käyttäjien laajakaistayhteydet suhteellisen edullisesti kaikkien ulottuville. Tässä tilanteessa on vahvoja viitteitä siihen, että yksittäisten kuntien ei välttämättä kannata lähteä tarjoamaan laajamittaisia verkkoinfrastruktuuripalveluita. Pienellä skaalalla, esimerkiksi kuntien omissa toimitiloissa, voi olla perusteltua tarjota verkkopalveluita. Esimerkiksi terveydenhuollon piirissä voi olla tilanteita, missä langattoman lähiverkon tai matkapuhelinverkon käyttö voi aiheuttaa häiriöitä laitteissa. Tällöin esimerkiksi vuodeosaston potilaiden verkkoviestinnän mahdollistaminen perinteisiä kaapeleita käyttävällä tekniikalla voi olla hyvinkin toivottava palvelu. Mikäli kunta tarjoaa verkkopalveluita, on pohdittava, tarjotaanko verkkoa täysin avoimena ilman minkäänlaista pääsynvalvontaa, vai suljettuna, esimerkiksi niin että vain kunnan omat asukkaat pääsevät palveluita käyttämään. Täysin avoimessa verkossa, missä käyttäjiä ei tunnisteta, voi tulla esille vastuukysymyksiä esimerkiksi verkon väärinkäyttötapauksessa. Suljettu verkko puolestaan tuottaa hallinnollista vaivaa. Tulee huomioida, että tietoturva ja yksityisyyden suoja muuttavat tulevaisuudessa myös verkkokäyttäytymistä. Avoimien tietoverkkojen käyttö Suomessa on viime vuosina lisääntynyt huomattavasti. Monella perheellä on kotona tietokone ja internetyhteys. Julkiset kirjastot tarjoavat usein asiakkailleen mahdollisuutta käyttää avoimen tietoverkon palveluja ja nettinurkkauksia perustetaan vanhusten palvelutaloihin, nuorisotaloihin ja yleensä paikkoihin, joissa ihmiset viettävät aikaansa. Langattomat avoimet paikallisverkot ovat yleensä kuntien tai kunnallisten yhteistyöjärjestöjen tai yliopistojen ylläpitämiä. Myös joitain yksityisiä avoimia langattomia verkkoja löytyy esimerkiksi Helsingistä ja Kouvolasta. Yksityisiä suljettuja verkkoja ovat mm. hotellien asiakkailleen tarjoamat verkot ja yksityisiä avoimia verkkoja ovat jotkin ravintoloiden ja kahviloiden asiakkailleen. Kuntanäkökulmasta kunta voisi tarjota avoimia verkkoja lähinnä kouluissa Sivu 8/45
9 (osassa kouluja tarjotaan jo nyt), jolloin esim. oppilaat voivat käyttää omia laitteita opiskelussa ja Internetin käytössä. /Wikipedia, langattomat verkot/ Tietoverkon rakentaminen Tietoverkon rakentamisen näkökulmia on kaksi, kerroksittainen ja topologinen (maantieteellinen). Maakuntaverkon rakennetta ja palveluita on kuvattu Juhdan Seutuverkko 2001 raporttia mukaillen. Kerrosmalli Maakuntaverkon toiminnallisuus jaetaan eri kerroksiin, joilla jokaisella on oma tehtävänsä. Kerrosten välinen tarkka rajanveto vaihtelee, mutta periaatteessa kerroksia on aina kolme, ja ne on esitetty alla Kuva 1:ssä. Kuva 1 Verkon kerrokset 1. Fyysinen kerros sisältää verkon kaapeloinnin, aktiivilaitteiston ja palvelinkoneet. Fyysiset yhteydet voidaan karkeasti jakaa runkoyhteyksiin, jotka liittävät toisiinsa verkon solmupisteitä, tietokonekeskuksia tai paikallisverkkoja, sekä liityntäyhteyksiin, joilla tarkoitetaan yhteyksiä esimerkiksi kodeista, pienyrityksistä ja kuntien pienistä toimipisteistä johonkin runkoverkon solmupisteeseen. Jaottelu on tekninen, mutta sillä on suuri merkitys myös yhteyksien saatavuutta tarkasteltaessa. (Verkkolaitteisiin ja palvelemiin kuuluvien käyttöjärjestelmien ja tietoliikenneohjelmistojen katsotaan kuuluvan fyysiseen tasoon.) Länsi-Uudenmaan maakuntaverkon fyysinen taso muodostetaan alkuvaiheessa operaattoreilta kapasiteettiostoina. Maakuntaverkon toiminnan vakiinnuttua, voidaan rakentaa myös omia fyysisiä yhteyksiä, lähinnä langattomia runkoyhteyksiä. 2. Peruspalvelujen kerros sisältää esimerkiksi seutuverkon kokonaishallintaa, Sivu 9/45
10 tietoturvaa ja käyttäjien tunnistamista palvelevat ohjelmistot. Osa ohjelmistoista on lähes välttämättömiä jokaisessa TCP/IP -verkossa ja osa valinnaisia, esimerkiksi verkon tarjoama keskitetty virustarkistus. Tälle verkkotasolle muodostetaan vaiheessa I suurin osa maakuntaverkon palveluista. Nämä palvelut ovat ns. loppukäyttäjille. Maakuntaverkossa olevat yhteiset palvelut on esitetty myöhemmin tässä asiakirjassa. 3. Palvelukerros sisältää kaikki web-sivustot ja sovellusohjelmistot, jotka toimivat verkossa tai joita käytetään verkon välityksellä. Maakuntaverkon tehtävänä on tuottaa kunnille sovellusalusta web-palveluille ja yhdenmukaistaa käytettävät web-järjestelmät käyttämällä hyväksi Tieran tuotteita. Lisäksi neljäntenä kerroksena voidaan ajatella 4. Sisältötaso muodostuu sivustojen ja web-sovellusten sisällöstä. Tämän erottaminen omaksi tasokseen perustuu siihen internet-järjestelmiä koskevaan, yleisesti tunnettuun seikkaan, että palvelujen sisällön jatkuva päivittäminen on merkittävä tehtävä. Tämä jaottelu on pohjana selvityksessä esille tulleiden asioiden jäsentämiselle, mihin se näyttää riittävältä. Jaottelu ei ole teknisesti täsmällinen samaan tapaan kuin tietoliikennetekniikassa käytettävät kerrosrakenteet. Topologinen (maantieteellinen) malli Verkkoa rakennettaessa kerrosmalli kertoo palveluiden rakentamisen. Topologia puolestaan määrittelee missä verkon palvelut ja käyttäjät sijaitsevat, sekä mitä kautta näiden väliset yhteydet on toteutettu. Erilaisia topologioita ovat esimerkiksi tähti (palvelut ovat keskitetyssä pisteessä, jonne käyttäjät ottavat yhteyksiä), rengas (ei keskitettyä pistettä). Maakuntaverkossa todennäköisin malli on ns. hub-and-spoke, jossa on useita tähtimäisiä, paikallisia keskuksia palvelemassa paikallisia käyttäjiä, ja nämä keskukset sitten yhdistetään tehokkailla runkoyhteyksillä toisiinsa. Osa näistä keskuksista voi olla merkittävämpiä kuin toiset esimerkiksi konesaleja, joissa suurin osa palveluista tuotetaan, voi olla hyvinkin vähän (yksi pääasiallinen, yksi varalla) koko maakuntaverkon alueella, kun taas jokaisen kunnan alueella on hyvä olla vähintään yksi koontipiste fyysisille runkoyhteyksille naapurikuntiin. Riippumattomuus palveluntarjoajista edut ja haitat Maakuntaverkon suunnittelussa otetaan yleensä perustavoitteeksi riippumattomuus palveluntarjoajista eli operaattoririippumattomuus, mikä takaa mahdollisuuden kilpailuttaa ulkoinen tietoliikenneyhteys ja ottaa tarpeen mukaan palveluita useammalta palveluntarjoajalta yhtä aikaa. Riippumattomuus edellyttää, että liittymäpisteiden välinen yhteys on omassa hallinnassa, samoin tietoliikennettä välittävä laitteisto. Varsinainen ylläpito-osaaminen on tarvittaessa hankittavissa ulkoiselta asiantuntijalta sopimuspohjaisesti. Sivu 10/45
11 Oman verkon rakentamisen perusteluna on ollut poikkeuksetta kilpailun puute ja pelko yksipuolisesta, kalliista hinnoittelusta. Toinen oman verkon perustelu on se, että tarjolla olevaa kaupallista ratkaisua on pidetty teknisesti huonona tai sen yhteensopivuutta omiin järjestelmiin huonona. Verkon tekniset valinnat on haluttu pitää omissa käsissä. Usein omaan ratkaisuun ei ole ajanut runkoyhteyksien täydellinen puuttuminen, vaan näkemys siitä, että ajan mittaan oma ratkaisu antaisi taloudellisesti ja teknisesti enemmän vapauksia kehittämiselle. Runkoverkon ostaminen palveluna perustellaan yleensä sillä, että näin säästytään huolehtimasta alati päivittävästä verkkotekniikasta eikä alan osaamista tarvitse palkata maakuntaverkon organisaatioon. Myös aikaa on haluttu säästää jättämällä oman runkoverkon rakentamisvaihe pois. Ostovaihtoehtoa on käytetty myös silloin, kun tarjolla on ollut käytännössä yksi ainoa operaattori. Kyse on siis tietoisesta hankintastrategiasta, jonka valinnassa joko oma päätösvalta tai rakentamisen ulkoistaminen on asetettu etusijalle. Kuten edellä on kerrottu, verkkojen rakentaminen perustuu suhteellisen erillisiin kerroksiin. Runkoyhteyksiä on näin ollen myös hankittu niin, että kyseessä ei ole operaattorin tarjoama kokonaispalvelu eikä kokonaan itse rakennettu verkko, vaan ratkaisu sisältää molempia elementtejä. Esimerkiksi Hämeenlinnassa fyysiset yhteydet (kerros 1) ostetaan operaattorilta, mutta maakuntaverkkoyhtiö vastaa itse verkon loogisen tason (kerros 2) konfiguroinnista ja verkon operointi ostetaan operaattorilta erillisenä palveluna. Tämä kuvastaa sitä, että maakuntaverkkojen tavoitteiksi ei ole otettu ainoastaan internet-palvelujen rakentamista, vaan nopeiden paikallisten yhteyksien saatavuus ja maantieteellisesti hajallaan olevien toimipaikkojen kytkeminen tietoverkon avulla ovat keskeisiä tavoitteita. Runkoverkolla tavallaan "kudotaan" maakunta tiiviiksi kokonaisuudeksi. Sen jälkeen on vuorossa palvelujen (kerros 3) rakentaminen. Runkoverkkojen kilpailuttamisen taustalla on näin ollen laajempi kysymys siitä, kuka tosiasiallisesti päättää maakuntaverkon kehittämisestä. Pelätään, että muut kuin maakuntaverkon tavoitteita palvelevat päätöksentekokriteerit ohjaavat kehittämistä, jos runkoverkon ja muut keskeiset rakenteet ovat muiden kuin maakuntaverkkoa ylläpitävien kuntien ja niiden omistaman organisaation hallussa. Esimerkiksi verkon tekniset valinnat tehdään operaattorin valtakunnallisen suunnitelman mukaisesti eikä seudun välittömiä tarpeita kuunnellen. Luonnollisesti pelätään myös korkeaa hinnoittelua. Tällaisen tilanteen välttäminen on tavalla tai toisella taustalla kaikkien runkoverkkojen hankinnoissa. Osa seuduista on päättänyt sen vuoksi rakentaa verkon itse, osa puolestaan on harkinnut, että luottaminen kaupallisiin verkkopalveluihin tuo kuitenkin enemmän etuja kuin riskejä. Aloitettaessa verkon rakentaminen on operaattoreita kilpailutettu, jos se vain on ollut mahdollista. Joka tapauksessa on pyydetty tarjousta ja harkittu sen jälkeen tarkoin eri vaihtoehtoja. Verkon käyttöönoton jälkeen Sivu 11/45
12 ei kilpailutuksia ole tehty, mutta verkon operoinnista on muutamilla seuduilla tarkoitus järjestää uusi kilpailu. Toiminnassa olevan verkon runkoratkaisun kilpailuttaminen onkin haasteellista sen vuoksi, että toimittajan vaihtuessa on verkon tärkeimmät yhteydet muodostettava ja testattava uudelleen, mikä on tekninen riski ja taloudellisesti kallista. Toimittajan vaihtamiseen on suuri taloudellinen, tekninen ja henkinen kynnys. Operaattoririippumattomassa vaihtoehdossa toimittajan vaihtaminen myöhemmin on huomattavasti helpompaa varsinkaan teknistä kynnystä ei käytännössä ole. Mikäli päädytään operaattoriippumattomaan ratkaisuun, verkolle tulee hankkia oma AS (Autonomous System)-numero. AS-numerolla varustettu verkko katsotaan autonomiseksi (itsenäiseksi) toimijaksi, ja se voi siten näkyä muihin verkkoihin tasaveroisena. Mikäli verkko toteutetaan yhden operaattorin kautta, verkko ei ole todellisuudessa itsenäinen, vaan käyttää operaattorin AS-numeroa. Myös osoitteistuksessa on hankittava osoitteita, jotka eivät ole sidoksissa operaattoriin. Terminä on provider independent (PI)-osoitteet, jonka vastakohta on operaattorin kokoamat (Provider Aggregate, PA) osoitteet. Kilpailuttamisen kohteena voi olla fyysinen verkko, verkon aktiivilaitteet, jonkin verkon osan uusiminen tai täydentäminen sekä verkonhallinta ja operointi. Esimerkiksi itse rakennettujen verkkojen operointipalveluja on kilpailutettu tai ne aiotaan kilpailuttaa. Mikäli verkon eri toiminnallisia osa-alueita kilpailutetaan eri toimijoille, voi lopputuloksena olla tilanne, jossa kenelläkään ei ole hallussa kokonaiskuvaa. Tämän vuoksi, mikäli toiminnot aiotaan hajauttaa lukuisille toimijoille, on erityisesti kiinnitettävä huomiota siihen että joko omissa käsissä säilyy kokonaisymmärrys, tai sitten yhden ulkoistuskumppanin tehtäviin luetaan nimenomaan kokonaisuuden hallinta. Mikäli kokonaisuutta ei hallita, yksittäiset, sinänsä pätevät toimijat voivat käyttää huomattavasti työaikaa ja aiheuttaa kuluja mikäli tarvitaan kokonaisarkkitehtuuriin vaikuttavia muutoksia tai kehitystä. Tietoverkkojen teknologian kehitys ja tulevaisuus Tekniikan kehitys tietotekniikka- ja erityisesti tietoliikennealalla on ollut erittäin nopeaa 90-luvulta saakka. Tietoverkkojen käytön yleistyminen ja pakettipohjaisen tietoliikenteen määrän kasvu ovat keskeisimpiä muutostekijöitä. Tiedonsiirtokapasiteetin lisääntyminen ja tiedonsiirron hintojen lasku, sekä päätelaitteiden monipuolistuminen ja hintojen lasku ovat luoneet uusia mahdollisuuksia, niin yrityksille ja yhteisöille, kuin tavallisille kansalaisillekin. Kun pienyrittäjälle ja kotikäyttäjälle modeemi oli 90-luvun puolivälissä vielä yleisin tapa olla yhteydessä verkkoon ja tietokone oli yleisin päätelaite, ovat uudet päätelaitteet (matkapuhelimet, tabletit) ja uusien laajakaistatekniikoiden käyttöönotto olemassa olevassa puhelinverkossa vähitellen yleistyneet. Tärkeimpiä viime vuosien uusia toimintamalleja ovat pilvipalvelut. Pilvipalvelut, -konesalit ja pilvilaskenta ovat yleisnimiä viime vuosien Sivu 12/45
13 trendille tarjota palveluita verkossa. Pilvipalveluiden pääluokat ovat SaaS (Software as a Service), IaaS (Infrastructure as a Service) ja PaaS (Platform as a Service). Malli on esitetty kuvassa 2. Pilvipalveluiden perusajatuksena ja liiketoimintamallina on palveluiden tarjoaminen käytön mukaan, ei esimerkiksi kertaluonteisena ohjelmiston lisenssimaksuna tai omana laitteistohankintana. Kuva 2 Pilviarkkitehtuurin yleiskuva Tekniikan kannalta tietoverkkojen kehittymiseen on vaikuttanut monta eri seikkaa. Tekniikat kehittyvät, asiakkaat ottavat eri verkkopalveluita käyttöön ja uutta tekniikkaa sovelletaan yllättävissä toiminnoissa. Yleisesti voidaan sanoa, että matkapuhelinliikenne on kehittänyt tietoverkkojen käyttöä viime vuosikymmenenä eniten, koska siinä missä lankapuhelimista siirryttiin aikanaan matkapuhelimiin, niin myös tietoverkon käyttö on siirtynyt samoihin laitteisiin. Mobiiliverkko on siis syrjäyttänyt perinteisen lankaverkon puhelinkäytössä. Puhelinoperaattorit ovat investoineet langattomiin verkkoihin ja näin edesauttaneet puhelinliikenteen poistumaa lankaverkoista. Samalla on myös dataliikenne saanut perinteisten lankaverkkojen rinnalle liikkuvat päätelaitteet. Mobiiliverkkojen kapasiteetti riittää erinomaisesti useimpiin sovelluksiin ja jopa ainakin matalampilaatuiseen videoon. Kiinteät dataverkot ja laajakaistayhteydet säilyvät edelleen käytössä, sillä kiinteitten yhteyksien kautta tarjotaan käyttäjille multimediaa, IP-TV, tilausvideota VoD yms. paljon kapasiteettia vaativia palveluita. Mobiilidatalla kaikkia palveluita ei onnistuta tuottamaan, mutta Mobiilidata kattaa helposti laajempia maantieteellisiä alueita. Merkittäviä tietoverkkojen perusteiden teknisiä uudistuksia Sivu 13/45
14 Internet-tekniikkaan pohjautuvat tietoverkot perustuvat IP-protokollaan ja IP-osoitteisiin (Internet Protocol). IP-osoite on numero, jolla yksittäinen verkkolaite löytyy verkosta aivan samaan tapaan kuin katuosoitteen perusteella voidaan löytää yksinäinen talo kaupungista. Internetin alkuperäinen IP-osoitteistus perustuu 60-luvun lopulta olevaan tekniikkaan, ja siinä on teknisenä rajana korkeintaan neljä miljardia osoitetta. Koska tuolloin ei vielä ennustettu Internetin massiivista kasvua, nykytilanteessa missä lähes kaikilla maailman ihmisillä on Internet-kykyinen päätelaite, alkavat Internetin alkuperäisen osoitteistuksen rajat tulla vastaan. Tämä alkuperäinen malli ja sen osoitteistus koskee IP:n versiota 4 (IPv4). IPv4-osoitteet ovat siis kokonaan loppuneet kokonaan Internetin numeroavaruuksia hallinnoivalta IANAlta, joka jakaa niitä alueellisille rekistereille. Alueellisilta osoiterekistereiltä osoitteet loppuvat pian RIPE:n, eli Euroopan rekisterin uskotaan ehtyvän loppuvuodesta Tämän jälkeen operaattoreilla on vielä pitkään käyttämättömiä IPv4-osoitteita, mutta suuria määriä niitä ei saada käyttöön. Joitakin suoraan IANAn aikanaan allokoimia osoitteita jotka eivät ole tavoitettavissa Internetissä on yritetty palauttaa yleiseen käyttöön, mutta tämän ei oleteta merkittävästi auttavan saatavuuteen. IPv4-osoitteiden loppumisella ei ole välttämättä välitöntä käytännön merkitystä, nykyinen IPv4-osoiteavaruus toimii aivan kuten ennenkin. Pidemmällä tähtäimellä on kuitenkin syytä ainakin tutkia IPv6-tekniikan tukemiseen. IPv6-protokolla on IPv4:n seuraaja, joka tuo mukanaan merkittävästi suuremman osoiteavaruuden, jossa osoitteiden loppuminen ei ole ongelma. IPv6 myös mahdollistaa joitakin uusia palveluita, kuten yksinkertaisemman mobiliteetin, multicastingin (monivastaanottajalähetyksen) ja reitityksen hallinnan. Suurimmat kustannukset liittyvät ylläpitoon ja kouluttamiseen. Perusominaisuuksiensa osalta IPv6 on hyvin samantapainen kuin IPv4 ylläpitää kunhan suurempien osoitteiden tuomat muutokset ovat hallinnassa, perusylläpitoa pystytään hoitamaan. IPv6:n tuomien uusien ominaisuuksien osalta on syytä tarvittaessa kouluttaa henkilöstöä. Oleellista on, että kilpailutettaessa Internet-yhteyttä, IPv6-valmiuden tulee olla operaattorilla kunnossa. Kytkentäisten verkkojen ongelmiin erityisesti konesalien yhteydessä liittyvät kytkinten käytön optimointi. Perinteinen Spanning Tree-malli sisältää joukon ongelmia, joita voidaan tosin lievittää erilaisilla menetelmillä kuten MST eli IEEE 802.1s. TRILL ja 802.1aq ovat tekniikoita, joilla kytkinten käyttöä pyritään optimoimaan niin, että spanning-tree-mallin käyttämättömät linkit otetaan käyttöön. Tekniikka ei tätä kirjoitettaessa ole vielä saavuttanut täyttä kypsyysastetta, koska esimerkiksi broadcast- ja multicast-liikenteen kanssa on edelleen ongelmia. Asia on kuitenkin hyvä huomioida esim. laitehankintoja tehtäessä tekniikat voivat auttaa parantamaan suorituskykyä myöhemmin. Ainakin aluksi uudet tekniikat tulevat käyttöön lähinnä konesaleihin. Tekniikat ovat suhteellisen helppoja ylläpitää, mutta arkkitehtuurisuunnittelu ja käyttöönotto vaativat syvällisempää tuntemusta. Edellä mainittuja näkökulmia joutuu jokainen kunta miettimään ja hakemaan omia ratkaisuja. Voidaan sanoa, että kunnan sisäinen tietoverkko on maakuntaverkko minikoossa. Samat Sivu 14/45
15 ongelmat tulevat jokaiselle kunnalle eteen jossain vaiheessa. Maakuntaverkossa näitä ongelmia käsitellään yhteisesti. Uhkakuvia ja niihin varautuminen Kuten todettua, tietoverkot ovat nykyajan toiminnan perusta, joten pienetkin tietoverkkoviat aiheuttavat suuria ongelmia ja keskeyttävät monet toiminnot esim. kaupoissa ja pankeissa. Operaattorit ovat nopeassa tahdissa päivittäneet sekä perinteisiä että langattomia verkkoja, niin että palvelun saatavuus taajama-alueilla alkaa olla kattava. Ongelmaksi tasa-arvoisen tietoyhteiskunnan toteuttamisen kannalta muodostuvat haja-asutusalueet. Vuoden 2010 aikana on kaikille henkilöillä ja yrityksille on tullut oikeus 1 Mb/s tietoverkkoyhteyteen. Teknisessä mielessä tavoite on nimellisesti toteutunut, mutta käytännössä palvelun laatu jättää edelleen toivomisen varaa. Mitkä seikat sitten heikentävät tietoverkkojen käytettävyyttä ja onko niille tehtävissä jotain? Uhkakuvia verkoille on useita ja moninaisia. Sähköntuotannolla ja -siirrolla sekä tietoliikenteellä on suora riippuvuussuhde toisiinsa - ilman toista ei ole toista. Kaapeliviat ovat harmillisen yleisiä, mutta luonteeltaan hyvinkin paikallisia. Fyysisten tietoverkkovikojen lisäksi ongelmaksi muodostuu tietoverkkojen laajentuminen ja paikallisten tietoverkkojen liittyminen toisiinsa. Hyvänä esimerkkinä tästä on Länsi-Uudenmaan maakuntaverkon kehittyminen, jossa läntisen Uudenmaan kunnat yhdistelevät tulevaisuudessa kuntaverkkoja yhdeksi verkkokokonaisuudeksi. Tämän verkon hallinnointi ja ylläpito tulee olemaan haasteellista, mutta tulevaisuudessa siitä saatava hyöty niin kustannus- ja toiminnallisesta näkökulmasta on suuri. Länsi-Uudenmaan maakuntaverkkosuunnittelu Länsi-Uudenmaan kunnat ja alueelliset toimijat ovat ryhtymässä rakentamaan alueelle maakuntaverkkoa. Maakuntaverkon kehittämisessä ovat mukana seuraavat organisaatiot: Kirkkonummi Hanko Karkkila Lohja Luksia Nummi-Pusula Raasepori Vihti Sivu 15/45
16 Maakuntaverkon perusajatuksena on toteuttaa kunta-organisaatioille tehokas ja joustava dataverkkoratkaisu 2010-luvulle. Runkoverkko on maakunnan tarjoama palvelu, josta kuntaorganisaatioille varataan tarvittava tietoliikennekapasiteetti. Länsi-Uudenmaan tietoverkkojen nykytilanne ja toteutetut yhteishankkeet Vaikka maakuntaverkkoa vasta nyt suunnitellaan strategisella tasolla, on sitä jo toteutettu hyvässä yhteistyössä varsin paljon. Erillinen maakuntaverkkohanke on ollut käynnissä jo jonkin aikaa. Maakuntaverkkohankkeessa ei vielä ryhdytty verkkoa varsinaisesti rakentamaan, vaan pyrittiin luomaan yhtenäisiä käytäntöjä ja nykyisellä rakenteella toteutettavissa olevia palveluita. Esimerkiksi Länsi-Uudenmaan seudulliselle sosiaalipäivystykselle on rakennettu kaikkia kuntien kattava tietoliikenneyhteys sosiaalihuollon tietojärjestelmien välille. Tämän tietoliikenneyhteyden avulla voi sosiaalipäivystäjä katsoa vaikkapa Lohjan tai Raaseporin asiakastietoja mobiiliverkon kautta ollessaan Siuntiossa. Hiiden alueella tietoverkkojen rakentaminen on edennyt pisimmälle ja käytännössä maakuntaverkko on jo toteutettu. Lohjan ja Puhdin tietoverkot ovat jo yhdistettyjä ja yhdenmukaistettu tietoliikennelaitteiltaan ja määrityksiltään. Hiiden alueen tietoverkkoja varten on valmiina ns. Pullo-tietoverkkosuunnitelma (Puhdin, Luksia ja Lohjan tietoverkkosuunnitelma), jossa on luotu periaatteet, määritykset ja tietoliikenneperiaatteet yhteiselle lähiverkkotopologialle. Hiiden alueen tietoverkkosuunnitelmat on laadittu siten, että niiden pohjalta voidaan maakuntaverkkoa lähteä laajentamaan muihin kuntiin. Pullo-tietoverkkosuunnitelmasta on toteutettu yhteinen palomuuriympäristö, joka on liitetty HUS:in ALLI tietoliikenneliittymään (Terveydenhuollon Alueellinen Liittymäpiste). Tähän tietoliikenneliittymän kautta hoidetaan eresepti tietoliikenne Kelaan ja HUS:iin. Liittymä ja sen tarvitsema palomuuriympäristö on rakennettu niin, että se voi toimia myöhemmin myös maakunnallisena liityntäpisteenä Inkoolle, Siuntiolle, Raaseporille, Hangolle ja Kirkkonummella. Maakuntatasolla kansalaisille kohdennettuja e-palveluita on myös kehitetty. Nämä palvelut on toteutettu Hiiden alueen tietoverkkojen kautta. Kansalaiset saavat e-palveluita seutuportaalin kautta. seutuportaali on liitetty Hiiden tietoverkkoon ja sitä ylläpidetään Lohjan toimipisteestä. palvelua kehittää Novago Oy yrityskehitys yhdessä Länsi-Uudenmaan kuntien kanssa. Maakunnallisella tasolla kuntien tietohallinnot ovat kokoontuneet jo vuodesta 2003 alkaen alkaen alue on kattanut koko läntisen Uudenmaan. Maakunnallinen yhteistyötoiminta on luonut pelisäännöt tietohallintoyhteistoiminalle ja kehittänyt tietohallintojen yhdenmukaisuutta. Säännöllinen tapaaminen ja tietojen vaihto on mm. helpottanut hankintaa eri tietojärjestelmätoimittajien kanssa. Lohjan ja Puhdin tietohallintoyhteistoiminta on edennyt pisimmälle. Vuoden 2012 syksyllä selvitetään yhteisen tietohallinnon perustamista Kuntien Tieran alaisuuteen. Uuden tietotekniikkayksikön tehtävänä on tuottaa kuntille Sivu 16/45
17 tietotekniikkapalveluita yli kuntarajojen hyödyntämällä eri organisaatioissa olevaa osaamista ja teknisiä ratkaisuja. Taloudellisia hyötyjä saadaan poistamalla päällekkäisyyksiä ja hyödyntämällä volyymietuja. Hiiden alueella on lisäksi useita yhteisiä tietojärjestelmiä, mm. yhteinen potilastietojärjestelmä. L-U maakuntaverkon strategiset tavoitteet Länsi-Uudenmaan maankuntaverkkohankkeet tavoitteet voidaan jakaa kahteen näkökulmaan: toiminnalliset näkökulmat ja tekniset näkökulmat. Toiminnallinen näkökulma käsittää maakuntaverkon vaikutukset kuntien toimintaan ja tekninen näkökulma tietotekniikan ja ylläpidon kehittämiseen. Yksinkertaistettuna maakuntaverkko luo perustan 2010-luvulla kuntien palvelutuotannon kehittämiselle. Kuntakentän muutokset ja kuntien palvelurakenteen muutokset vaativat yhä ketterämpää tietohallintoa ja tekniikkaa. Ylikunnallisten palveluiden käyttöönotto vaatii tietohallinnolta suorituksia, joita ei enää aina pystytä tuottamaan häthätää muutamassa kuukaudessa. Esimerkkinä tästä ovat Hiiden alueen LOST- ja Karviainen terveystoimien muutaman vuoden takaiset toimialajärjestelyt. Ilman usean vuoden tietohallintoyhteistyötä ja sen avulla tehtyä mm. yhteistä tietoverkkoa, ei ko. organisaatioita olisi pystytty määräajassa perustamaan tietoteknisesti (tietojärjestelmät, kirjautumispalvelut jne.). Yleisenä suuntauksena voidaan todeta, että kunnallinen tietohallinto tulee muuttumaan 2010-luvulla. Periaate, jossa kaikkea yritetään tehdään itse tulee katoamaan. Kunnat tulevat ja joutuvat hakemaan kumppaneita tietohallintopalveluiden ylläpitoon ja kehittämiseen. Jotkut kunnat ulkoistavat tietohallintoa ja jotkut liittoutuvat naapureidensa kanssa. Oli ratkaisu mikä tahansa, maakuntaverkkoa tarvitaan tietotekniikkapalveluiden tuottamisessa. Palvelua tuotetaan tulevaisuudessa suurelta osin maantieteellisesti etäältä kunnan virastosta. Esimerkiksi Hiiden alueella oleva Tieran yhteistoiminta ja sen kehittäminen on hyvä esimerkki uudesta palvelutuotantoajattelusta. Toiminnallinen perustelu Maankuntaverkko tulee nähdä toiminnallisena kehityshankkeena. Voidaan sanoa, että maakuntaverkko on eräänlaista kaavoittamista ja ns. kunnallistekniikan rakentamista alueelle. Näiden perusasioiden ollessa valmiina, voidaan tämän palvelun päälle rakentaa ketterästi erilaisia ylikunnallisia kuntapalveluita ja yhteistoimintaa. Länsi-Uudenmaan maakuntaverkko varmistaa sen, että läntinen Uusimaa on valmis tulevaisuuden kuntakentän muutoksiin ja näin ollen saa muutoksessa etumatkaa muihin alueisiin nähden. Sivu 17/45
18 Tekninen perustelu Maakuntaverkon tekninen tavoite on varmistaa läntisellä Uudellamaalla tietoyhteiskunnan tarvitsemat tietoverkkopalvelut ja niiden laadukas toiminta vuorokauden ympäri. Nyt tietoverkkopalvelua tuotetaan jokaisessa kunnassa erikseen ja erilaisella panostuksella. Tulevaisuudessa tietotekniikan pilvipalveluiden laajempi käyttö vaatii tietoverkoilta yhä parempaa suorituskykyä ja laatua. Nykyisellä hajautetulla toimintamallilla ei hyvää tasoa saavuteta, vaan joudutaan toimimaan niukkuuden periaatteen mukaisesti. Yhdenmukainen tietotekninen maakuntaverkko helpottaa tietoverkon ylläpitoa, varmistaa tietoturvallisuuden toteutumisen ja varmistaa kuntien palveluprosessien häiriöttömän toiminnan. Maakuntaverkon toiminnalliset ja tekniset tavoitteet on esitetty tarkemmin kappaleessa maakuntaverkon peruspalvelut. L-U maakuntaverkon strategisten tavoitteiden toteutuminen L-U maakuntaverkon yleisten tavoitteiden toteutuminen Seuraavat yleiset tavoitteet esiteltiin maakuntaverkkohakemuksessa. Nämä tavoitteet ovat toteutuneet hankkeen aikana seuraavasti: Tavoite: Kustannussäästöt Kuntien harteille siirtyy jatkuvasti uusia vastuita ja tietotekniikan kiivastahtinen kehitys vaatii jatkuvaa uudistumista. Länsi-Uudenmaan alueen kuntien tietohallintojen yhteistyöhankkeille eräs tärkeä syy ovat säästöjen saaminen tietotekniikkaa standardisoimalla, yhtenäistämällä tietotekniikan rakentamista ja ylläpitoa sekä luomalla toimittajiin päin suurempi tietotekniikkakokonaisuus. Esimerkiksi Kirkkonummen kunta on ensimmäisenä Suomessa ottanut käyttöön Tieran suunnitteleman Tiera-toimistojärjestelmän korvaamaan kuntakohtaisia Office ja sähköpostiratkaisuja. Tavoitteen toteuma Hankkeen aikana on Suomeen perustettu kuntien Tiera-organisaatio, jonka tehtävänä on ohjata ja koordinoida kuntien tietohallintoa ja tekniikkaratkaisuja. Vuoden 2011 aikana kaikki läntisen Uudenmaan kunnat liittyivät Tieran osakkaaksi ja näin sitoutuivat yhteiseen kehittämiseen. Tieran omistajina on vuonna 2012 jo 199 kuntatoimijaa ja yli 30 kuntayhtymää ja laskennallinen väestöpeitto on yli 46%. Tavoite: Toimintojen tehostaminen Sivu 18/45
19 Keskittämällä toimintoja saadaan yleisesti aikaan myös toiminnan tehostumista. Tämä tavoite pyritään saavuttamaan luomalla yhteisiä toimintatapoja ja osto-resursseja kaikkien organisaatioiden välille. Esimerkiksi yhteiset palomuurit, yhteisesti ylläpidettävät tietojärjestelmät, työasemien yhteishankinnat, kansalaisten e-asiointi ja www-palveluiden yhdenmukainen tuottaminen tehostavat toimintaa. Tavoitteen toteuma Läntisellä Uudellamaalla Hiiden alueen kunnat suunnittelevat syvempää yhteistoimintaa Tieran kanssa. Tarkoituksena on muodostaa Tieran alaisuuteen 2013 alusta lähtien oman tietotekniikan tuotantoyksikkö palvelemaan Hiiden alueen kuntia ja kuntayhtymää. Hiiden alueella on lisäksi muodostettu eresepti hankkeessa yhteinen tietoliikenne- ja palomuuriratkaisu, joka liitetään HUS:iin Alli-tietoliikennepisteeseen ja Kelaan. Yhteisellä tietotekniikkaratkaisulla Hiiden alueen kunnat ovat voineet pienentää ylläpitokustannuksia ereseptin käytössä. Tavoite: Palvelun parantaminen Palvelun parantaminen on myös mahdollista yhteistyön avulla, sekä laadullisesti että määrällisesti. Tämä voisi tarkoittaa pitkällä aikavälillä tietohallintojen osaamisen erikoistumista esimerkiksi konesali-, tietoverkko-, tietoturva-, tietosuoja-, helpdesk-, multimedia- ja web- osaajiin ja tuottajiin. Tavoitteen toteuma Tavoite ei ole suoraan toteutunut. Tietotekniset ratkaisut ovat vielä hyvin paljon kuntakohtaisia ja näin ollen ko. tavoitteen toteutuminen on vaikea. Tavoitetta on voitu toteuttaa eresepti- hankkeessa siten, että kaikki e-reseptin tietotekninen suunnittelutyö on tehty yhteistoiminnassa tietohallintojen kesken. Esimerkiksi Lohjan tietohallinto on edustanut läntisen Uudenmaan tietotekniikkayksiköitä läntisen Uudenmaan eresepti hankkeen ohjausryhmässä. Tavoite: Turvallisuus ja käytettävyys Maakuntaverkon tarkoituksena on tuottaa Länsi-Uudenmaan kunnille yhdenmukainen tietoturvallinen 24 h tietoverkkoinfrastruktuuri sekä varmistaa tietoverkon taloudellisuus ja kilpailukykyisyys. Maakuntaverkossa toimivien osakkaiden roolina on koota ja varmistaa Länsi-Uudellemaalle riittävän tasoiset ja laadukkaat tieto-verkko- ja ylläpitoresurssit sekä löytää nykyisestä toimintaympäristöstä pitkäaikaiset strategiset kumppanit tietoverkkoyhteistyöhön. Tavoitteen toteuma Tavoite ei ole suoraan toteutunut, koska hankkeen aikana maakuntaverkkoa ei ole ollut tarkoitus perustaan. Tavoite on toteutunut kuitenkin siten, että tietotekninen maakuntaverkkotyöryhmä on mm. kilpailuttanut tietoturvakonsultointipalvelut. Näitä palveluita hyödynnetään eresepti- Sivu 19/45
20 hankkeen auditoinnissa mm. Pegasos- potilastietojärjestelmän eresepti valmiuden toteamisessa ja tietoliikenneyhteyksien toimivuudessa. L-U maakuntaverkon toiminnallisten tavoitteiden toteutuminen Maakuntaverkkohankkeessa esitettiin seuraavia, tarkemmin yksilöityjä tavoitteita: 1) Maakuntaverkkoajattelu. Kuntien palvelutuotanto ja toiminnot ovat siirtymässä kuntarajat ylittävään toimintaan. Maakuntaverkkoajattelun tuominen tietohallintoyhteistyöhön voisi luoda uusia mahdollisuuksia ja kehittämiskohteista. Maakuntaverkkosuunnitelmalla luodaan tulevaisuuden eräs mahdollinen visio toiminnan kehittämiselle. Tavoitteen toteutuminen: Tavoite on toteutunut siten, että alueen kunnat ovat muodostamassa yhteistä tuotantoyksikköä, joka tuottaa maakuntaverkolla tietotekniikkapalveluita alueen kunnille. 2) Länsi-Uudenmaan tietoyhteiskuntastrategia. Länsi-Uudenmaan kunnat rakentavat tietoyhteiskuntaa hyvin samanlaisin menetelmin. Samanlaisia kansalaisten e-palveluita rakennetaan useassa eri kunnassa. Näiden hankkeiden yhteiskoordinointi ja rakentaminen tuottaa kustannussäästöjä ja luo suurempia volyymeita. Länsi-Uudenmaan tietoyhteiskuntastrategia kokoaan alueelliset ja paikalliset tietoyhteiskuntastrategiat yhteen ja muodostaan niistä hankekokoelman, jota voidaan yhteisesti rakentaa. Tavoitteen toteutuminen: Tavoite on toteutunut siten, että hankkeessa julkaistaan Länsi-Uudenmaan tietoyhteiskuntastrategia. Hankkeen aikana lisäksi on pidetty yhdessä Laurean kanssa tietoyhteiskuntamessut Lohjalla, jossa tietoyhteiskunta-asioita on käsitelty eri puhujien toimesta. 3) Maakuntaportaali. Maakuntaportaalin avulla voidaan tuottaa suurempia e-palvelukokonaisuuksia yhdessä useamman kunnan kanssa. Esimerkiksi tällainen hanke voisi olla potilastietojärjestelmien Internet ajanvaraus. Maakuntaportaali tulee olla ulkomuodoltaan kuitenkin kunkin alueensa näköinen. Tällöin esim. Raaseporin alueella oleva asukas kokee käyttävänsä Raaseporin e-palveluita. Tavoitteen toteutuminen: Tavoite on toteutunut. Läntiselle Uudellemaalle on avattu oma maakuntaporttaali joka kokoaa kuntien e- ja www-palveluita suuremmaksi kokonaisuudeksi ja kuntalaisille helpommaksi saavuttaa. 4) Tietoverkkojen yleiset periaatteet. Yhdenmukaisilla tietoliikenneperusteilla voidaan pitkällä aikajänteellä hallita suuria verkkokokonaisuuksia ja näin tehostaa esim. ylläpitotyötä. Samalla voidaan tehdä eri alueiden kesken yhteistä kehitystyötä ja näin kopioida hyviä tietoverkkoratkaisuja muille alueille. Tavoitteen toteutuminen: Maakuntaverkkohankkeen yhteydessä on dokumentoitu eri alueen kuntien tietoliikenneverkot ja mm. IP-verkkojen päällekkäisyydet. Sivu 20/45
Länsi-Uudenmaan Tietoyhteiskuntastrategia 2018
1 Länsi-Uudenmaan Tietoyhteiskuntastrategia 2018 Työryhmä: Kristian Lindholm, Puhti Lea Blomberg, Kirkkonummi Markku Heinonen, Siuntio Carl-Johan Backman, Inkoo Thomas Kalander, Raasepori Pertti Kiiski,